Diari Oficial de la Generalitat Valenciana


Sumari del DOGV 6447, del 27-01-2011 (2011/636)

RESOLUCIÓ de 13 de gener de 2011, del director de l'Agència Valenciana de Mobilitat Metropolitana, per la qual es convoquen proves per a l'obtenció del carnet de conductor de taxi a les àrees de prestació conjunta d'Alacant i Castelló.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/636


Data del document
:   13-01-2011

Organisme emissor
:   Agència Valenciana de Mobilitat Metropolitana

Tipus de document
:   Resolució

Correcció d'errades

 Descriptors 

:   * Agència Valenciana de Mobilitat Metropolitana

RESOLUCIÓ de 13 de gener de 2011, del director de l'Agència Valenciana de Mobilitat Metropolitana, per la qual es convoquen proves per a l'obtenció del carnet de conductor de taxi a les àrees de prestació conjunta d'Alacant i Castelló. [2011/636]  
La Resolució de 7 de gener de 1997, de la Direcció General de Transports (DOGV núm. 2908, de 14 de gener), establix que les proves per a l'obtenció del carnet de conductor a les àrees de prestació conjunta de la Comunitat Valenciana seran convocades per l'òrgan competent. La Resolució de 30 de març de 1998, dictada per eixa mateixa Direcció General (DOGV núm. 3233, de 30 d'abril), establix que les proves seran convocades amb una periodicitat mínima de dos vegades a l'any, i possibilita la realització de convocatòries extraordinàries. Les resolucions esmentades van ser adoptades en virtut de les competències atribuïdes a la Direcció General de Transports segons l'Orde de la Conselleria d'Obres Públiques, Urbanisme i Transports, de 20 de desembre de 1996 (DOGV núm. 2902, de 3 de gener de 1997).  
L'article 2.2 de la Llei 9/2000, de 23 de novembre, de Constitució de l'Entitat Pública de Transport Metropolità de València, modificada per Llei 12/2009, de 23 de desembre, de Mesures Fiscals, de Gestió Administrativa i Financera i d'Organització de la Generalitat, establix que l'Agència Valenciana de Mobilitat Metropolitana tindrà com a finalitat la coordinació del transport metropolità, a les àrees de prestació conjunta de taxi actualment constituïdes o que en el futur es constituïsquen.  
D'acord amb el que s'ha exposat i de conformitat amb l'article 23 dels Estatuts de l'Entitat Pública de Transport Metropolità de València, resolc:  
Primer  
Convocar la realització de les proves per a l'obtenció del carnet de conductor de l'Àrea de Prestació Conjunta d'Alacant i Castelló, així com la seua renovació.  
Les proves per a l'obtenció del carnet de conductor de l'Àrea de Prestació Conjunta d'Alacant i Castelló es realitzaran el dia, l'hora i el lloc indicats en l'apartat A) de l'annex de la present resolució.   
Segon  
El tribunal qualificador estarà format pels membres esmentats en l'apartat B) de l'annex de la present resolució.  
Tercer  
Les sol·licituds podran presentar-se des del dia 1 fins al dia 20 del mes immediatament anterior a la data d'examen, en el Registre de l'Agència Valenciana de Mobilitat Metropolitana o en els registres dels respectius servicis territorials de Transport o per qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana. Les sol·licituds que es presenten a través de les oficines de Correus hauran de lliurar-se en un sobre obert perquè puguen ser segellades pel funcionari de Correus abans de ser certificades.  
Quart  
1. Prova de coneixement del castellà per als aspirants que no posseïsquen la nacionalitat espanyola:  
Els aspirants que no posseïsquen la nacionalitat espanyola i del seu origen no es desprenga el coneixement del castellà hauran d'acreditar el coneixement d'este per mitjà del certificat de nivell bàsic d'espanyol expedit per les escoles oficials d'idiomes o estar en possessió d'una titulació acadèmica espanyola expedida per l'òrgan oficial competent en el territori espanyol.  
2. Per a ser admesos a les proves, el personal aspirant haurà de tindre els requisits següents:  
a) Estar en possessió del carnet de conduir del tipus B+BTP o superior o homologats.  
b) Haver pagat els drets d'examen.  
3. Una vegada superades les proves per a l'obtenció del carnet de conductor de l'Àrea de Prestació Conjunta d'Alacant i Castelló, així com per a la seua renovació, s'haurà d'acreditar que no té antecedents penals per mitjà del certificat corresponent expedit pel Ministeri de Justícia.  
Cinqué. Documentació que cal adjuntar a la sol·licitud:  
a) Una fotocòpia compulsada del document nacional d'identitat.  
b) Una fotocòpia compulsada del permís de conduir.  
c) Una foto de dimensions de carnet.  
d) Autorització per a sol·licitar el certificat que acredite que no té antecedents penals, emés pel Ministeri de Justícia.  
e) Un exemplar per a l'administració de l'imprés de pagament dels drets d'examen, amb el certificat mecànic o firma autoritzada de l'entitat financera col·laboradora.  
Sisé  
El procediment i terminis per a l'exposició de llistes provisionals i definitives, el desenvolupament, contingut i programa de les proves, així com els resultats dels exàmens, s'ajustaran al que disposa l'annex I de la Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi a les àrees de prestació conjunta existents a la Comunitat Autònoma Valenciana.  
Seté  
El desenvolupament de les proves consistirà en la resposta de 50 preguntes tipus test.  
La composició de l'examen per matèries serà la següent:  
Bloc A, 15 preguntes.  
Bloc B, 10 preguntes.  
Bloc C, 25 preguntes.  
Per a superar les proves s'haurà d'haver respost correctament almenys un 50% del nombre de preguntes per a les matèries dels blocs A i B i un 75% del nombre de preguntes per a la matèria del bloc C.  
Huité   
Les llistes provisionals i definitives d'admesos i exclosos, així com la d'aprovats, seran exposades al tauler d'anuncis dels respectius servicis territorials de Transport, de l'Agència Valenciana de Mobilitat Metropolitana, i en la pàgina web (). Els examinats disposen de 15 dies per a presentar per escrit les al·legacions o reclamacions que consideren oportunes.  
La present convocatòria i tots els actes administratius que se'n deriven podran ser impugnats en els casos i en la forma establida en l'article 4.5 dels Estatuts de l'Entitat Pública de Transport Metropolità de València, aprovats per l'Acord del Consell de la Generalitat Valenciana, de 5 d'octubre de 2001, i en els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que puguen interposar-se qualssevol altres recursos que s'estimen oportuns.   
ANNEX   
A) Llocs, dates i hores de la realització dels exercicis:  
Alacant:  
Dia: 28 de maig de 2011.  
Hora de començament: 09.30 h.  
Lloc: Universitat d'Alacant, campus de Sant Vicent - aulari I.  
Ctra. de Sant Vicent, s/n.  
03231 Sant Vicent del Raspeig (Alacant).  
Castelló:  
Dia: 28 de maig de 2011.  
Hora de començament: 09.30 h.  
Lloc: Cambra Oficial de Comerç, Indústria i Navegació de Castelló.  
Germans Bou, 79.  
12478 Castelló de la Plana.  
B) Composició del tribunal qualificador:  
- Tribunal titular:  
President: F. José Moltó Orduña, cap de l'Àrea Economicoadministrativa de l'Agència Valenciana de Mobilitat Metropolitana.   
Secretària: Elena Gil Valdés, assessora jurídica de l'Agència Valenciana de Mobilitat Metropolitana.   
Vocal: Adela Juan Navarro, assessora jurídica de l'Agència Valenciana de Mobilitat Metropolitana.   
-Tribunal suplent:  
President: Gregorio Haro Javaloyes, cap de l'Àrea de Sistemes de Peatge, Comunicacions i Informàtica de l'Agència Valenciana de Mobilitat Metropolitana.   
Secretari: Javier Amo López, responsable del Departament de Comptabilitat de l'Agència Valenciana de Mobilitat Metropolitana.   
Vocal: Julio Rubio Tendero, Àrea d'Estudis i Planificació de l'Agència Valenciana de Mobilitat Metropolitana.   
Burjassot, 13 de gener de 2011.- El director: Aurelio López Martín.